கேள்வி: திவ்ய பாரதி - இந்திப் படங்களுக்கும் நட்சத்திர அந்தஸ்துக்கும் மாறுதல் என்பது என்ன?
பதில்: பாரதி தனது வெற்றிக் கணக்கை ஆந்திரப் பிரதேசம் தொடர்ந்த நிலையில், பாலிவுட்டின் முன்னணி இயக்குநர்கள் இவரை ஒப்பந்தம் செய்ய ஆர்வம் கொண்டனர். பாரதியின் முதல் இந்தி படம் 1992 ஆம் ஆண்டு வெளியான ராஜீவ் ராயின் ''விஷ்வத்மா'' ஆகும். ''பிலிம்பேர்'', அளித்த ஒரு செவ்வியில் படத்தில் சன்னி தியோல்லின் காதலியான குசும் கதாபாத்திரம் தனக்கு மிகவும் பிடித்த ஒன்றாகவும், அது ஒரு "மிக நல்ல பாத்திரம்" என்று விவரித்தது கூறினார். இந்தப் படம் சராசரி வெற்றியை ஈட்டியது. ஆனால் பாரதி பொதுமக்களிடமிருந்தும் திரைப்பட விமர்சகர்களிடமிருந்தும் பரந்த அளவிலான அங்கீகாரத்தைப் பெற்றார். படத்தில் பாரதி இடம்பெற்ற ''சாத் சமுந்தர்'' பாடல் மிகவும் குறிப்பிடத்தக்கது. ஒரு வாரம் கழித்து, பாரதியின் அடுத்த படமாக, லாரன்ஸ் டிசோசாவின் காதல் நாடகப் படமான, ''தில் கா கியா கசூர்'' படம் வெளியானது. அதில் இவர் பிருத்வியுடன் நடித்தார். இந்தப் படம் வணிக ரீதியாக வெற்றி பெறவில்லை. ஆனால் அதன் இசைக்காக பேசப்பட்டது. 1992 மார்ச்சில், டேவிட் தவானின்காதல் அதிரடித் திரைப்படம் ''ஷோலா அவுர் ஷப்னம்'' வெளியானது. இது விமர்சகர்களிடையே வரவேற்பைப் பெற்று, இந்தியாவில் வணிக ரீதியான வெற்றியைப் பெற்றது. இது பாரதியின் இந்திப் படங்களில் முதல் பெரிய வெற்றியாக ஆனது. மூத்த நடிகர் ரிசி கபூர், புதுமுகமான சாருக் கான் நடித்த ராஜ் கன்வாரின் ''பிலிம்பேர்'' விருது பெற்ற காதல் கதையான ''தீவானா''வின் வழியாகவும் இவர் வெற்றிபெற்றார். இது 1992 இன் மிகப்பெரிய வெற்றிகளில் ஒன்றாகும். ''திவானாவில்'' இவரது நடிப்பு மிகவும் பாராட்டப்பட்டது. பாரதி இந்தித் திரைப்பட நடிகைகளில் ஒரேவகை கதாபாத்திரங்களில் இருந்து மாறுபட்ட புதிய வகையைச் சேர்ந்தவர் என்று விமர்சகர்கள் பாராட்டினர். பாரதி லக்ஸ் நியூ பேஸ் ஆஃப் தி இயர்க்கான பிலிம்பேர் விருதைப் பெற்றார். 1992 சூலை வாக்கில், ''திவானாவில்'' பாரதியின் நடிப்பு அவருக்கு அதிக அங்கீகாரத்தைப் பெற்றுத் தந்ததாகக் கூறப்பட்டது. அந்த ஆண்டு இவர் நடித்து அதிரடி நாடகப் படமான ''ஜான் சே பியாரா'', அதில் பாரதி மீண்டும் கோவிந்தாவுடன் இணைந்து நடித்திருந்தார், அவினாஷ் வாதவனுக்கு ஜோடியாக காதல் நாடகப்படமான ''கீத்'', அர்மான் கோக்லியுடன் அதிரடி நாடகப் படமான ''துஷ்மன் ஜமானா'', சுனில் ஷெட்டியின் அறிமுகப் படமான ''பால்வான்'' போன்ற பல இந்திப் படங்கள் வெளியாயின. அக்டோபரில், இவர் ஹேம மாலினியின் காதல் நாடகப் படமான ''தில் ஆஷ்னா ஹை'' படத்தில் தோன்றினார். ஆனால் இது வணிகரீதியாக சிறப்பான வெற்றியைப் பெறவில்லை. தன் தாயைக் கண்டுபிடிக்கப் புறப்படும் பார் நடனக் கலைஞராக இவர் நடித்தார். இந்தப் பாத்திரம் இவருக்கு விமர்சன ரீதியான பாராட்டைப் பெற்றுத் தந்தது. பாரதி தனது தெலுங்கு இரசிகர்கள் ஏமாற்றம் அடையாமல் இருக்க ஆண்டுக்கு ஒரு தெலுங்கு படத்தில் நடிக்க முடிவு செய்தார். 1993 ஆம் ஆண்டின் முற்பகுதியில் ''சிட்டெம்ம மொகுடு'' வெளியானது, இதில் மீண்டும் பாரதி மோகன் பாபுவின் ஜோடியாக நடித்தார். இவரது வாழ்நாளில் வெளியான கடைசி படமான ''க்ஷத்திரிய'' படத்தில் சன்னி தியோல், சஞ்சய் தத், ரவீணா டாண்டன் ஆகியோருடன் இணைந்து நடித்தார். இது 26 மார்ச் 1993 அன்று வெளியானது. இவர் நடித்து முடிக்க முடியாத படங்களில் இவருக்குப் பதிலாக வேறு நடிகைகள் நடிக்கவைக்கப்பட்டனர் அந்தப் படங்கள் பின்வருமாறு (இவருக்குப் பதிலாக நடித்த நடிகைகளின் பெயர்கள் அடைப்புக் குறியில் குறிப்பிடப்பட்டுள்ளன): ''மோக்ரா'' (ரவீனா டாண்டன் ), ''கார்த்தவ்யா'' ( ஜூஹி சாவ்லா), ''விஜய்பாத்'' (தபூ), ''தில்வாலே'' (ரவீனா டாண்டன்), ''ஆண்டோலன்'' ( மம்தா குல்கர்னி). இவர் இறந்தபோது ''லாட்லா'' படத்தின் படப்பிடிப்பு பாதி முடிந்த நிலையில் இருந்தது. இதனால் படம் மறுவடிவமைக்கப்பட்டு ஸ்ரீதேவி கதாபாத்திரத்திரத்தில் மீண்டும் எடுக்கபட்டது. இவர் இறப்பதற்கு சற்று முன்பு, ''ரங்,'' ''ஷத்ரஞ்ச்'' ஆகிய படங்களின் படப்பிடிப்பை முடித்திருந்தார்; இவை முறையே 7 சூலை 1993 மற்றும் 17 திசம்பர் 1993 ஆகிய நாட்களில் வெளியாகி மிதமான வெற்றியைப் பெற்றன. இந்த இரண்டு படங்களுக்கும் தனது காட்சிகளை இவர் நடித்து கொடுத்து முடித்திருந்தாலும், படங்களுக்கு பின்னணி குரல் பேசு வாய்ப்பு கிடைக்காததால், அதற்கு பின்னணிக் குரல் கலைஞர் பயன்படுத்தப்பட்டார். இவரது முழுமையடையாத தெலுங்கு மொழி படமான ''தொலி முத்து'' நடிகை ரம்பாவைக் கொண்டு ஓரளவு முடிக்கப்பட்டது. அவர் பாரதியைப் போலவே இருந்தார். எனவே படத்தில் இவரது மீதமுள்ள காட்சிகளை முடிக்க அவர் பயன்படுத்தப்பட்டார். படம் 1993 அக்டோபரில் வெளியானது. ஷோலா ''அவுர் ஷப்னம்'' படத்தொகுப்பில் பணிபுரியும் போது நடிகர் கோவிந்தா மூலம் இயக்குநர்-தயாரிப்பாளர் சஜித் நதியத்வாலாவை பாரதி சந்தித்தார். இவர்கள் 10 மே 1992 அன்று அவரது சிகையலங்கார நிபுணரும் நண்பருமான சந்தியா, சந்தியாவின் கணவர் மற்றும் காசி முன்னிலையில் மும்பை நதியாத்வாலாவின் துளசி பில்டிங்ஸ் இல்லத்தில் திருமணம் செய்து கொண்டனர். இவரது வருவாய் தரும் திரைப்பட வாழ்க்கையை பாதிக்காதபடி திருமணம் இரகசியமாக வைக்கப்பட்டது.